The Colored American Winning His Suit

The Colored American Winning His Suit er en amerikansk stumfilm fra 1916, regissert av W. S. Smith.

Handling 
En tidligere slave kjøper til slutt en stor eiendom i Virginia, som var eid av hans tidligere herre. Han sender deretter sønnen Bob til Howard University, slik at han kan få utdannelse som advokat.

Når Bob kommer hjem, møter han søsteren Bessies klasse-kamerat og ære venninne Alma Eaton. De forelsker seg raskt, men foreldrene hennes har allerede valgt en annen potensiell ektemann for datteren deres: Jim Sample. Alma går med på foreldrenes ønsker, og avbryter forholdet med Bob. Men når Almas far blir mistenkt for tyveri som han egentlig var uskyldig i kommer Bob ham til unnsetning.

Skuespillere 
 Thomas M. Mosley som Bob Winall.
 Ida Askins som Alma Elton.
 Florence Snead som Bessie Winall.
 Marshall Davies som Jim Sample.
 F. King som Mr. Hinderus.
 Fred Leighton som oberst Goodwill.
 Edgar Snead som faren til Bob.
 Mrs. E. Snead som moren til Bob.
 Thomas Wheeler som faren til Alma.
 Minnie Smith som moren til Alma.
 Fred Quinn som en detektiv.

Referanser

Eksterne lenker 

Stumfilmer fra USA
Filmer fra 1916